Man verdrink in swembad in SpringsArgieffoto ŉ 20-jarige man het Donderdagmiddag by ŉ huis in Springs, Gauteng, verdrink. “Die man en sy vriende het in ŉ swembad by die huis gespeel toe hy in die moeilikheid beland en verdrink het,” het Athlenda Mathe, woordvoerder van Netcare 911, gesê. Lede van die gemeenskapspolisiëringsforum was reeds besig met KPR toe paramedici by die toneel opgedaag het. “Paramedici het by hulle oorgeneem, maar kon nie enige teken van lewe kry nie. Die man is op die toneel dood verklaar,” het Mathe bygevoeg.